UPDATE 1:
Din primele informații de la fața locului oferite pentru DC NEWS de către purtătorul de cuvânt al ISU Constanța, locotenent Anamaria Stoica, nu ar exista victime. Explozia s-ar fi produs la o conductă.
"Au fost evacuați 20 de oameni de la fața locului. A fost vorba despre o explozie urmată de un incendiu la o conductă. Toate detaliile și cauza acestei explozii vor fi stabilite la finalul misiunii. Din fericire nu s-au înregistrat victime, avem în sprijin și autospeciala cu roboți, patru mașini de stingere sprijin de la ISU Ialomița și ISU Călărași. De asemenea, la nivelul județului a fost activat Planul Roșu începând cu ora 08:40, ceea ce presupune suplimentarea resurselor medicale la fața locului. Intervenim cu toate resursele și toate forțele pe care le avem la nivelul inspectoratului. Vom reveni și cu alte detalii la finalizarea misiunii", a declarat pentru DC NEWS, locotenent Anamaria Stoica, purtătorul de cuvânt al ISU Constanța.
Știrea inițială:
O explozie s-a produs la Rafinăria Petromidia Năvodari. Aceasta nu ar fi fost urmată de un incendiu. A fost activat Planul Roșu de Intervenție, iar la acest moment acolo se află mai multe echipaje ale serviciilor de urgență.
"CT - localitatea Năvodari - eveniment la Rafinăria Petromidia, cu degajări foarte mari de fum. La nivelul județului Constanța a fost activat Planul Roșu de Intervenție, care presupune suplimentarea resurselor medicale la fața locului. Pentru eficientizarea misiunii de răspuns, salvatorii intervin cu 6 mașini de stingere, 2 autoscări și 3 ambulanțe SMURD. Misiune este în dinamică", transmis ISU Constanța.
Fiți la curent cu ultimele noutăți. Urmăriți DCNews și pe Google News